b'\n_START_ARTICLE_\nEpania\n_START_SECTION_\nUtseende\n_START_PARAGRAPH_\nMiddelsstore, slanke, m\xc3\xb8rkbrune til svarte trebukker med forkortede dekkvinger. Antennene er lengre enn kroppen hos hannene, kortere hos hunnene. Pronotum er mer eller mindre rundet. Dekkvingene er ganske korte og rundede, dekker ikke bakkroppen i det hele tatt. Beina har klubbeformede l\xc3\xa5r, s\xc3\xa6rlig p\xc3\xa5 bakbeina.\n_START_SECTION_\nLevevis\n_START_PARAGRAPH_\nLarvene utvikler seg i d\xc3\xb8d ved, gjerne tynne greiner. De voksne billene er aktive om dagen og bes\xc3\xb8ker gjerne blomster for \xc3\xa5 ete pollen.\n_START_SECTION_\nUtbredelse\n_START_PARAGRAPH_\nSlekten er utbredt i S\xc3\xb8r\xc3\xb8st-Asia, fra India og Sri Lanka i vest til Ny-Guinea i \xc3\xb8st.'